
Par dzīvokļa īpašuma “Dzirnavas” – 4, Tirza, Tirzas pagasts, Gulbenes novads, atsavināšanu izsolē

Izskatīts Druvienas, Lizuma, Rankas un Tirzas pagastu apvienības pārvaldes, reģistrācijas numurs 40900041190, juridiskā adrese: “Akācijas”, Lizums, Lizuma pagasts, Gulbenes novads, LV-4425, 2026.gada 29.jūnija iesniegums Nr. DLRT/2.5/26/60 (Gulbenes novada pašvaldībā saņemts 2026.gada 29.jūnijā un reģistrēts ar GND/5.13.2/26/1631-D), kurā lūgts atsavināt dzīvokļa īpašumu “Dzirnavas” – 4, Tirza, Tirzas pagasts, Gulbenes novads. 
Druvienas, Lizuma, Rankas un Tirzas pagastu apvienības pārvalde iesniegumā norāda, ka dzīvoklis ir vienīgais pašvaldībai piederošais īpašums attiecīgajā daudzdzīvokļu mājā. Dzīvokļa tehniskais stāvoklis – tam ir koka logi, nav nodrošināts ūdensvada pieslēgums, kā arī apkure tiek nodrošināta ar malkas kurināšanu. Izvērtējot Druvienas, Lizuma, Rankas un Tirzas pagastu apvienības pārvaldei 2026. gadā pieejamos finanšu līdzekļus un pašvaldības prioritātes nekustamo īpašumu apsaimniekošanā, secināms, ka ieguldījumu veikšana minētajā dzīvokļa īpašumā nav ekonomiski pamatota. Ņemot vērā, ka pašvaldībai attiecīgajā dzīvojamajā mājā nepieder citi dzīvokļa īpašumi un dzīvokļa uzturēšana rada izdevumus, kas nav samērīgi ar tā izmantošanas iespējām pašvaldības funkciju nodrošināšanai, dzīvokļa īpašuma turpmāka saglabāšana pašvaldības īpašumā nav lietderīga. Līdz ar to dzīvokļa īpašums ir nododams atsavināšanai.
Saskaņā ar ierakstu Vidzemes rajona tiesas Gulbenes pilsētas zemesgrāmatu nodalījumā Nr. 274 4 Gulbenes novada pašvaldība ir īpašniece dzīvokļa īpašumam dzīvokļa īpašumam “Dzirnavas” – 4, Tirza, Tirzas pagasts, Gulbenes novads, kadastra numurs 5094 900 0038, kas sastāv no telpu grupas ar kadastra apzīmējumu 5094 004 0247 001 004, pie tās piederošajām kopīpašuma 596/4325 domājamajām daļām no būves ar kadastra apzīmējumu 5094 004 0247 001 (dzīvojamā māja) un 596/4325 domājamajām daļām no zemes ar kadastra apzīmējumu 5094 004 0247, pamatojoties uz 2015.gada 30.decembra tiesneses Ineses Čakšas lēmumu (žurnāls Nr. 300004012268).
Dzīvokļa īpašums “Dzirnavas” – 4, Tirza, Tirzas pagasts, Gulbenes novads, kadastra numurs 5094 900 0038, nav iekļauts ar Gulbenes novada pašvaldības domes 2025.gada 29.maija lēmumu Nr. GND/2025/333 (protokols Nr.12; 1.p.) “Par Gulbenes novada pašvaldībai piederošajām un piekrītošajām dzīvojamām telpām, kas nepieciešamas pašvaldības funkciju nodrošināšanai” apstiprinātajā dzīvokļu sarakstā, kas nepieciešami Gulbenes novada pašvaldības funkciju –  sniegt iedzīvotājiem palīdzību mājokļa jautājumu risināšanā – nodrošināšanai. 
Likuma “Par palīdzību dzīvokļa jautājumu risināšanā” 16.panta pirmā daļa nosaka, ka dzīvojamai telpai, kas tiek izīrēta šajā likumā noteiktajā kārtībā, jābūt dzīvošanai derīgai, savukārt šā panta trešā daļa nosaka, ka dzīvošanai derīga dzīvojamā telpa ir apgaismojama, apkurināma telpa, kas piemērota cilvēka ilglaicīgam patvērumam un sadzīves priekšmetu izvietošanai, kā arī atrodas dzīvojamā mājā, kura atbilst Būvniecības likuma 9. panta 1., 2. un 4. punktā noteiktajām prasībām. 
Pamatojoties uz Pašvaldību likuma 10.panta pirmās daļas 16.punktu, kas nosaka, ka dome ir tiesīga izlemt ikvienu pašvaldības kompetences jautājumu un tikai domes kompetencē ir lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu, 73.panta ceturto daļu, kas nosaka, ka pašvaldībai ir tiesības iegūt un atsavināt kustamo un nekustamo īpašumu, kā arī veikt citas privāttiesiskas darbības, ievērojot likumā noteikto par rīcību ar publiskas personas finanšu līdzekļiem un mantu, Publiskas personas mantas atsavināšanas likuma 4.panta otro daļu, kas nosaka, ka publiskas personas mantas atsavināšanu var ierosināt attiecīgās iestādes vadītājs, kā arī cita institūcija (amatpersona), kuras valdījumā vai turējumā atrodas publiskas personas manta, 5.panta pirmo daļu, kas cita starpā nosaka, ka atļauju atsavināt atvasinātu publisku personu nekustamo īpašumu dod attiecīgās atvasinātās publiskās personas lēmējinstitūcija, šā panta piekto daļu, kas nosaka, ka lēmumā par nekustamā īpašuma atsavināšanu tiek noteikts arī atsavināšanas veids un, ja nepieciešams, nekustamā īpašuma turpmākās izmantošanas nosacījumi un atsavināšanas tiesību aprobežojumi, 3.panta pirmās daļas 1.punktu, kas nosaka, ka publiskas personas nekustamo un kustamo mantu var atsavināt pārdodot izsolē, tai skaitā izsolē ar pretendentu atlasi, 8.panta otro daļu, kas nosaka, ka atsavināšanai paredzētā atvasinātas publiskas personas nekustamā īpašuma novērtēšanu organizē attiecīgās atvasinātās publiskās personas lēmējinstitūcijas noteiktajā kārtībā, un ņemot vērā Attīstības un tautsaimniecības komitejas, un Finanšu komitejas ieteikumu: atklāti balsojot: ar … balsīm “PAR”, “PRET”-, “ATTURAS”-, Gulbenes novada pašvaldības dome NOLEMJ:
1. NODOT atsavināšanai Gulbenes novada pašvaldībai piederošo dzīvokļa īpašumu “Dzirnavas” – 4, Tirza, Tirzas pagasts, Gulbenes novads, kadastra numurs 5094 900 0038, kas sastāv no telpu grupas ar kadastra apzīmējumu 5094 004 0247 001 004, pie tās piederošajām kopīpašuma 596/4325 domājamajām daļām no būves ar kadastra apzīmējumu 5094 004 0247 001 (dzīvojamā māja) un 596/4325 domājamajām daļām no zemes ar kadastra apzīmējumu 5094 004 0247, atklātā mutiskā izsolē ar augšupejošu soli.
2. UZDOT Gulbenes novada pašvaldības īpašuma novērtēšanas un izsoļu komisijai organizēt lēmuma 1.punktā minētā nekustamā īpašuma novērtēšanu, pieaicinot sertificētu vērtētāju, un nosacītās cenas noteikšanu un iesniegt to apstiprināšanai Gulbenes novada pašvaldības domes sēdē. 
3. Par lēmuma izpildi atbildīga Gulbenes novada pašvaldības īpašuma novērtēšanas un izsoļu komisija.
4. Lēmuma izpildes kontroli veikt Gulbenes novada pašvaldības izpilddirektoram.

